ར་ཝང་ལའི་མཛད་འཆར་ཁག་ལེགས་གྲུབ་རྗེས་ར་བོང་དུ་ཆིབས་སྒྱུར་བསྐྱང་སྟེ་ས་གནས་དེར་རྟེན་གཞི་བྱས་པའི་སྟོན་པའི་སྐྱེད་ཚལ་ཞེས་པའི་ནང་འབྲས་ལྗོངས་མངའ་གཞུང་གིས་སྟོན་པའི་སྐུ་བརྙན་མཐོ་ཚད་ཕི་ཊི་༡༣༥ཙམ་གསར་བཞེངས་གནང་བ་དེར་རབ་གནས་བཀའ་དྲིན་ཆེ་བ་སྩལ་གནང་མཛད་རྒྱུ་དང།ཕྱི་ཚེས་༡༩ཉིན་རྒྱལ་ས་སྒང་ཏོག་ཏུ་ཆིབས་སྒྱུར་བསྐྱང་རྒྱུ་ཡིན་འདུགཕྱི་ཚེས་༢༠ཉིན་༸གོང་ས་མཆོག་གིས་སྒང་ཏོག་དུ་རྟེན་གཞི་བྱས་པའི་རྣམ་མཁྱེན་བོད་ཀྱི་ཤེས་རིག་ཉམས་ཞིབ་ཁང་དུ་ནང་ཆོས་དང་ཚན་རིག་གི་བགྲོ་གླེང་ཚོགས་འདུ་ཞིག་དབུ་འབྱེད་མཛད་རྒྱུ་དང་།ཕྱི་ཚེས་༢༡།༢༢བཅས་ཉིན་གྲངས་གཉིས་རིང་མགོན་པོ་གང་ཉིད་མཆོག་གིས་སྒང་ཏོག་སེར་སྐྱ་མང་ཚོགས་རྣམས་ལ་བྱང་ཆུབ་སེམས་འགྲེལ་གྱི་ཆོས་འབྲེལ་དང་ཚེ་དབང་བཀའ་དྲིན་སྩལ་གནང་མཛད་རྒྱུ་ཡིན་འདུགནུབ་སྦེང་སྒལ་ཁུལ་གྱི་མཛད་འཆར།༸གོང་ས་༸སྐྱབས་མགོན་ཆེན་པོ་མཆོག་གིས་ཀ་སྦུག་དང་སྒང་ཏོག་ཁུལ་གྱི་མཛད་འཆར་ཁག་ལེགས་པར་གྲུབ་རྗེས་ནུབ་སྦེང་སྒལ་མངའ་སྡེའི་གྲོང་ཁྱེར་ས་ལུ་ག་རའི་ནང་ཆིབས་སྒྱུར་བསྐྱང་སྟེ་ས་གནས་དེར་རྟེན་གཞི་བྱས་པའི་སྲས་བརྒྱུད་དགོན་པའི་ནང་སྤྱན་རས་གཟིགས་ཀྱི་བཀའ་དབང་བཀའ་དྲིན་སྩལ་གནང་མཛད་རྒྱུའི་མཛད་འཆར་ཡོད་པ་བཅས།།